**Αναστασία-Χριστίνα Βακογιάννη Γ1**

Α) Σύμφωνα με όσα λέει ο Αρνόλφος στην πρώτη σελίδα του αποσπάσματος, τι σημαίνει ο γάμος για μια γυναίκα; Ποιες είναι οι υποχρεώσεις μιας παντρεμένης γυναίκας απέναντι στον άνδρα της;

Ο γάμος για μία γυναίκα σύμφωνα με όσα ισχυρίζεται ο Αρνόλφος αποτελεί ένα ιερό και σημαντικό χρέος. Μία γυναίκα πρέπει καθημερινά να δοξάζει τον σύζυγό της, ο οποίος όντας καλόκαρδος , την παντρεύτηκε. Στην εικόνα του άνδρα της βρίσκεται πλέον αυτή ενός σωτήρα, ο οποίος επέλεξε να τη λυτρώσει από τη χαμηλή κοινωνική θέση που κατείχε, γεγονός που οφείλει να συλλογίζεται . Γι’ αυτόν τον λόγο λοιπόν, πρέπει να στέκεται πάντα ταπεινή και να γνωρίζει τη θέση της, σκεπτόμενη αυτή που διέθετε πριν τον παντρευτεί.

Επιπλέον, η γυναίκα δεν πρέπει να διασκεδάζει και να γλεντά, αλλά αντίθετα έχει την υποχρέωση να βρίσκεται σε πλήρη υποταγή και υπακοή στον άνδρα της, όπως προστάζει η κοινωνία, καθώς δεν είναι ισάξια με εκείνον. Ο σύντροφός της πρέπει να είναι ο κύριός της και να του συμπεριφέρεται ως δούλα, με πειθαρχία και βαθύ σεβασμό.

Β) Τι θα συμβεί αν μια γυναίκα δεν σταθεί στο ύψος του ρόλου της ως συζύγου;

Εάν μία γυναίκα δε σταθεί στο ύψος του ρόλου της ως συζύγου και διαφθαρεί, αφού θα έχει επηρεαστεί συναναστρεφόμενη με αυθάδεις και αναιδείς κορίτσια, θέτοντας την τιμή και την υπόληψη του συζύγου της, θα καεί στα φρικτά καζάνια της Κολάσεως, όπως συνηθίζεται με τις ανήθικες γυναίκες. Η κοινωνία επίσης θα την κατακρίνει, μιας και θα είναι τιμωρημένη όντας πλάσμα του διαβόλου. Έτσι πρέπει να προσεύχεται καθημερινά και να πράττει αυτά που επιθυμεί ο άνδρας της.

Συμπερασματικά λοιπόν, με την αδιανόητη συμπεριφορά του Αρνόλφου αντιλαμβανόμαστε ότι αυτές οι ανήθικες γυναίκες που αναφέρει, οι οποίες θα τιμωρούνταν, ήταν αυτές που επιθυμούσαν να ζήσουν και να αγωνιστούν για τα δικαιώματά τους, χωρίς να χρειάζεται πλέον να υποτάσσονται στον σύζυγό τους και σε αυτούς τους απαράδεκτους κανόνες.